****

|  |
| --- |
| ESPAI DE DEBAT EDUCATIU |

**TERCERA REUNIÓ DEL CURS 2024-2025**

Dimecres 15 de gener del 2025

12 assistents: 2 mestres del col·legi S. Cristòfol; 2 educadores de la Llar d’Infants Municipal; Tècnica Municipal d’Educació; Infermera pediàtrica; Tècnica Municipal d’Esports i joventut; Policia local; Directora de la biblioteca; Directora de l’Institut secundària; Tècnica de govern obert i serveis a les persones i Mª Carme Zurriaga, coordinadora de l’EDE.

Iniciem la sessió resumint el recorregut que hem fet fins ara en el tema que ens ocupa. Recordem que vam partir d’un malestar sobre les faltes de respecte i hem acabat consensuant la possibilitat de reflexionar sobre **els valors dels infants i joves de la nostra població.**

Es planteja fer una lectura sobre els possibles àmbits d’actuació que ens van sorgir a partir del resultat obtingut dels qüestionaris que es van passar a infants, joves, famílies i docents.

1. *Co-responsabilitat i apoderament.*

*Un dels grups va incidir en la idea de que cal treballar la co-responsabilitat i apoderament dels joves, però de forma que porti a* ***una escolta activa i real*** *als joves. És a dir, es considera que la co-responsabilitat i l’apoderament poden ser una eina per treballar la resta d’aspectes de valors i relacionals dels joves, però cal fer un abordatge “real i escoltar-los. I si verbalitzen una situació o una necessitat, que després no quedi en res. Hem de fer que realment sigui una co-responsabilitat de tots, i no només de cara als joves”.*

*Aquest mateix grup, va afegir que en aquest exercici de co-responsabilitat cal interpel·lar als joves i preguntar-los: “si consideren que Begues és un lloc privilegiat, cal plantejar-los: i tu què consideres que pots fer per continuar mantenint aquest espai? Tu què fas?”.* ***Si considerem que respectem l’entorn, cal valorar què és respectar l’entorn i com ho estem fent entre tots, interpel·lant i escoltant els joves.***

*Per últim, en el debat també es fa comentar que el Consell d’Adolescents podria ser un bon espai que doni continuïtat al Consell d’Infants i, per tant, una línia de treball a considerar.*

Mentre anem llegint van sorgint diferents idees:

* El Consell d’Adolescents podria ser un bon espai per donar veu als joves des de la perspectiva de reforçar els valors i el qualitats que ja tenen. Es important evitar els retrets i consolidar les fortaleses.
* L’Ajuntament està pendent de crear el Consell de Joves per aquest 2025 (comissió de joves)
* Cada any es genera un Consell d’Infants. Es un espai on hi ha un dinamitzador i la cloenda es fa a la sala de Plens de l’Ajuntament on l’Alcaldessa els dona resposta a les seves demandes. Aquest també seria un espai on es podrien plantejar accions.
* Els acords que es prenen en aquests Consells d’Infants costa que arribin a tota la comunitat educativa i sovint es queda dins l’àmbit de l’Ajuntament.
* Es planteja que els infants que es presenten per formar part dels Consells varien en funció de l’edat. A partir de 3er de l’ESO hi ha dificultats en engrescar-los a formar-hi part.
* Es important donar veu a aquests infants, a les seves inquietuds i que se sentint escoltats evitant que es converteixi només en un espai on demanar coses a l’Ajuntament sinó que pugui ser un espai on també es reforci el compromís i la responsabilitat dels infants i joves
* Un dels aspectes que han aparegut als qüestionaris es que els infants i adolescents se senten poc valorats pels adults i que els adults els tracten com si fossin més petits de l’edat que tenen.
* Als adolescents la novetat els crida i per tant és important anar canviant la forma en que se’ls hi proposen les activitats i els espais de participació perquè no perdin l’interès i baixi la participació.
* Es valora que hi ha una manca de participació de les famílies i això és una tendència que després imiten els infants i joves.
* El Consell d’Infants és fa fora de l’horari escolar (participen les 2 escoles del poble) i per tant suposa un esforç tant pels infants com per a les famílies.
* Aquest any els infants del Consell, com a representants dels infants de tot el poble, han elaborat el manifest del dia dels infants. La Júlia, tècnica d’educació, ens portarà un buidatge de la memòria de l’any passat.
* Es planteja parlar amb la Teresa Jardí, que es qui coordina aquest projecte i es valora la possibilitat que dins l’Ajuntament hi hagi personal qualificat i amb ganes per fer propostes i activitats
* A l’Institut els delegats de classe actualment són “líders negatius”. De vegades són infants amb poca autoestima però amb carisma i simpatia. Caldrà veure com es pot aprofitar el potencial que tenen aquests infants perquè reverteixi en un enriquiment personal i també del col·lectiu.
* Amb els adolescents cal tenir present “les vergonyes” com a emoció que els pot limitar la participació en el Consell.
* Es valora la possibilitat de veure com gestionen aquests espais d’altres Ajuntaments de la zona.
1. *Entorn i poble proper.*

*Un dels grups va considerar que aquest podria ser un focus de treball oportú, des de la perspectiva de que, si els joves valoren el seu poble i entorn, cal* ***conscienciar sobre què és cuidar aquest entorn****. Potser “cal fer-los coneixedors de que potser no ho fan prou i que en siguin conscients de com cal respectar-lo”.*

* Es veu la possibilitat de poder incidir en augmentar la consciencia sobre la cura de l’entorn a través dels Consells d’Infants i Joves.
1. *Esport.*

*Respecte aquest focus que és una de les activitats més practicades per tots i totes les joves, es considera que és necessari treballar els valors del respecte a través de l’esport, però* ***posant més el focus en els adults****, és a dir, “en els pares i mares que poden tenir actituds “hooligans” més que no en els propis joves que, en general, sí que es respecten”. Es va comentar que els espais i moments de pràctica esportiva poden estar condicionats quan hi ha adults i famílies, perquè “el que volen els joves és jugar i passar-ho bé, fer esport. L’objectiu no és ser Messi, sinó un altre”. Per tant, cal* ***protegir els valors de l’esport i els joves respecte dels comportaments dels adults.***

* Es valora la possibilitat de fer una campanya de sensibilització en relació als comportaments inadequats que tenen pares i mares a les grades dels partits de diferents esports (futbol, basquet)
* Campanya per fomentar el bon comportament a les grades implicant als infants però també tenint molt present a les famílies. S’hauria de fer una feina prèvia amb tota la comunitat educativa, l’Ajuntament (àrea d’esports) i les associacions esportives.
* Ens plantegem que les expectatives de les famílies vers el potencial de les seves criatures (tots creuen tenir un Mesi a casa) comporta frustració i reaccions desajustades i fa oblidar l’objectiu prioritari com són la pràctica del joc, la salut i la socialització.
* El punt lila. Es un recurs que funciona com a dissuasió de conductes agressives cap a les dones i es planteja si es podria fer un “punt del Respecte” a les grades o zones visibles de les instal·lacions esportives. “*deixa la teva ràbia i vine a veure el partit*”